Jornada de Portes Obertes en el CEIP Les Sitges, el 25 de març
2025-07-24

Dilluns 25 de març, el CEIP Les Sitges de Burjassot obrirà les seues portes, a les 17.30 hores, perquè les famílies que vulguen conéixer el centre puguen fer-ho de primera mà.

En unes setmanes, s’obrirà el període de matrícula per al curs 2024/2025 i, des del centre burjassoter, volen que aquelles famílies que hagen de matricular als seus xiquets o bé fer un canvi de centre, puguen saber com és aquest col·legi públic.

Situat en l’Avinguda María Ros 13, el CEIP Els Sitges és un centre amb jornada contínua, amb cuina pròpia, disposa d’educadora i de diferents ambients d’aprenentatge infantil, a més de tindre com a idioma l’anglés, des dels 3 anys i el servei d’escola matinera, per a ajudar a la conciliació de les famílies.

Aquests són alguns dels serveis i projectes que es desenvolupen en el CEIP Les Sitges, el qual estarà encantat de rebre als pares i mares per a donar-los tota la informació que necessiten i solucionar els seus dubtes.